./data/phi0914/phi00142/phi0914.phi00142.perseus-lat1.xml
at ille arma omnibus ademit,       oppidum diruit, ipsos bonaque eorum vendidit; litterasque senatui de rebus ab se       gestis misit   quas cum A Atilius praetor in curia recitasset — nam consul alter Postumius agris       recognoscendis in Campania occupatus aberat —  atrox res visa senatui, Statellates,       qui uni ex Ligurum gente non tulissent arma adversus Romanos, tum quoque       oppugnatos, non ultro inferentis bellum, deditos in fidem populi Romani omni       ultimae crudelitatis exemplo laceratos ac deletos  esse,  tot milia capitum innoxiorum,       fidem inplorantia populi Romani, ne quis umquam se postea dedere auderet,       pessumo exemplo venisse, et distractos passim iustis quondam hostibus populi       Romani vix pacatis servire   quas ob res placere senatui, M Popilium consulem Ligures pretio emptoribus reddito ipsos restituere in       libertatem bonaque ut is, quidquid eius reciperari possit, reddantur curare,       arma quoque reddi, eaque primo quoque tempore fieri,            nec ante consulem de provincia decedere       quam deditos in sedem suam Ligures restituisset: claram victoriam vincendo       pugnantes, non saeviendo in adflictos fieri